b'\n_START_ARTICLE_\nCyclocephala rufovaria\n_START_SECTION_\nUtseende\n_START_PARAGRAPH_\nEn middelsstor (ca. 20-25 millimeter), bred, blank, brunr\xc3\xb8d hornbille med svarte tegninger og svarte bein. Hodet er svart, pronotum har to uregelmessige, svarte lengdestriper. Scutellum er brunr\xc3\xb8dt, dekkvingene har et uregelmessig, svart tverrb\xc3\xa5nd ved roten og ofte et tverrb\xc3\xa5nd noe bak midten. Arten har ikke horn p\xc3\xa5 hodet eller groper p\xc3\xa5 pronotum, kj\xc3\xb8nnene kan skilles p\xc3\xa5 at hannen er smalere enn hunnen og at f\xc3\xb8ttene, og s\xc3\xa6rlig kloleddet, p\xc3\xa5 forbeina er fortykkede.\n_START_SECTION_\nLevevis\n_START_PARAGRAPH_\nDe voksne billene er nattaktive og kommer til lys. I alle fall noen arter bes\xc3\xb8ker blomster (for eksempel p\xc3\xa5 planter i myrkonglefamilien) og kan v\xc3\xa6re viktige pollinatorer. Larvene er kjent bare for et f\xc3\xa5tall av artene, disse lever i jorda og eter p\xc3\xa5 gressr\xc3\xb8tter.\n_START_SECTION_\nUtbredelse\n_START_PARAGRAPH_\nArten er utbredt i Ecuador, Peru og Brasil.'